ΓΡΑΠΤΗ ΕΡΩΤΗΣΗ E-2185/01

υποβολή: Pere Esteve (ELDR) προς την Επιτροπή

(23 Ιουλίου 2001)

Θέμα: Η δράση γαλάζια σημαία της ΕΕ

Ένα από τα γενικά μέτρα που εφαρμόζει η Ευρωπαϊκή Ένωση για την προστασία των θαλάσσιωνδάτων είναι η δράση γαλάζια σημαία, την εφαρμογή του οποίου συντονίζει το Ευρωπαϊκό Ίδρυμα για την Περιβαλλοντική Εκπαίδευση, διαθέτει τηνποστήριξη της Επιτροπής και χορηγεί σε παραλίες και λιμένες την ετικέτα ποιότητος της Επιτροπής,πό την προϋπόθεση ότι πληρούν ορισμένα κριτήρια.

Οποφαινόμενος αξιολογεί θετικά τις πρωτοβουλίες της Επιτροπής για την προστασία του περιβάλλοντος, και ειδικότερα την προστασία των παραλιών και των λιμένων. Υπογραμμίζει επίσης τις θετικές επιπτώσεις που είχε το εν λόγω μέτρο σε πολλές παραλίες ως προς την βελτίωση των συνθηκών ασφάλειας, ενημέρωσης, κλπ.

Εν πάση περιπτώσει, όσον αφορά την δράση γαλάζια σημαία, οποφαινόμενος επιθυμεί ναπογραμμίσει ότι τα απαιτούμενα κριτήρια ενδέχεται ενίοτε να προκαλούν αντίθετα από τα επιδιωκόμενα αποτελέσματα για την προστασία του περιβάλλοντος. Συγκεκριμένα:

- η δράση γαλάζια σημαία έχει ενθαρρύνει την οικοδόμηση εγκαταστάσεων στις παραλίες, προκαλώντας συχνά αρνητικές επιπτώσεις στο φυσικό περιβάλλον των παραλιών,

- προκάλεσε επίσης την τοποθέτηση ντους στις παραλίες,

- καθαρίστηκαν οι παραλίες από τα φύκια.

Κατόπιν των ανωτέρω:

- Γνωρίζει η Επιτροπή τα ανωτέρω αναφερόμενα·

- Προβλέπει η Επιτροπή να προβεί σε αναθεώρηση των κριτηρίων της εν λόγω δράσης, κριτήρια τα οποία επελέγησαν για τουριστικούς λόγους, ώστε να προτιμηθούν κριτήρια που θα αποσκοπούν περισσότερο στην ουσιαστική προστασία της παραλίας·

- Σκοπεύει η Επιτροπή να σχετικοποιήσει τα κριτήρια της εν λόγω δράσης, συνδέοντάς τα με το συγκεκριμένο περιβάλλον στο οποίο ευρίσκεται η παραλία, όπως λ.χ., ένα προστατευόμενο φυσικό πάρκο, μία αστική περιοχή, κλπ·

Απάντηση της κας Wallstrm εξ ονόματος της Επιτροπής

(12 Οκτωβρίου 2001)

Η εκστρατεία Γαλάζια Σημαία δεν είναι πρωτοβουλία της Επιτροπής. Πρόκειται για πρωτοβουλία μη κυβερνητικής οργάνωσης (ΜΚΟ) με την ονομασία Federation for Environmental Education in Europe (FEEE) (Ομοσπονδία για την Περιβαλλοντική Εκπαίδευση στην Ευρώπη), που εδρεύει στην Κοπεγχάγη (Δανία). Κατά το παρελθόν, η Επιτροπή συμμετείχε στις εργασίες της κριτικής επιτροπής της FEEE. Μέχρι το 1998, η FEEE ενισχύθηκε χρηματοδοτικά και από την Επιτροπή.

Η FEEE απονέμει τα βραβεία Γαλάζια Σημαία με βάση σειρά κριτηρίων, μεταξύ των οποίων συμπεριλαμβάνεται η συμμόρφωση με την Οδηγία για τα Ύδατα Κολυμβήσεως.(1)

Η Οδηγία για τα Ύδατα Κολυμβήσεως πέτυχε όντως μια τεράστια βελτίωση της ποιότητας τωνδάτων κολυμβήσεως στην Ευρώπη. Ωστόσο, χρονολογείται από το 1976 και, αναπόφευκτα, αντανακλά το γνωστικό επίπεδο και την πείρα πουπήρχε στις αρχές της δεκαετίας του 1970. Αυτός είναι ο λόγος για τον οποίο η Επιτροπή δρομολόγησε την αναθεώρηση της Οδηγίας για τα Ύδατα Κολυμβήσεως. Προς τον σκοπό αυτό, η Επιτροπή δημοσίευσε, τον Δεκέμβριο του 2000, ανακοίνωση για νέα πολιτική σχετική με τα ύδατα κολυμβήσεως(2). Εισηγείται, για τη νέα Οδηγία, την έννοια της βελτιωμένης διαχείρισης παραλιών, ασκούμενης από την αρμόδια αρχή. Μία σκιαγράφηση της φυσιογνωμίας της παραλίας εκ μέρους των τοπικών αρχών, όχι μόνο θα παραγάγει πληροφορίες για τις πηγές ρυπάνσεως, αλλά μπορεί επίσης να χρησιμοποιηθεί για τον μακροπρόθεσμο προγραμματισμό όσον αφορά την διαφύλαξη ή τη βελτίωση των παραλιών.

Τα στοιχεία της FEEE είναι τα εξής: The Blue Flag Co-ordination, FEEE, c/o The Danish Outdoor Council, Scandiagade 13, DK-2450 Copenhagen SV, Denmark, tel. +45 33 79 00 79, fax +45 33 79 01 79· e-mail: bf.int@friluftsraadet.dk; Internet: http://www.blueflag.org/.

(1) Οδηγία 76/160/ΕΟΚ του Συμβουλίου της 8ης Δεκεμβρίου 1975 περί της ποιότητας τωνδάτων κολυμβήσεως, ΕΕ L 31 της 5.2.1976.

(2) Ανακοίνωση της Επιτροπής προς το Ευρωπαϊκό Κοινοβούλιο και το Συμβούλιο, Μια νέα πολιτική για τα ύδατα κολύμβησης, COM(2000)860 τελικό.